 סימן קכא - השולח חובו על ידי שליח. ובו יב סעיפים:
טען המלוה או המפקיד אין זה כתב ידי ואין עדים מצויים לקיימו והנפקד אומר אני מכיר שהוא כתב ידך אם זה הממון נפקד אצלו שלא בעדים או אפילו בעדים על פה מתוך שיכול לומר להד''ם או החזרתים לך מידי לידך נאמן בשבועת היסת אני מכיר שהוא כתב ידך ועל פיו מסרתיו ביד שלוחך SOואם נפקד אצלו בשטר מתוך שיכול לומר נאנסו נאמן ג''כ לומר מסרתיו ליד שלוחךSC אלא שצריך לישבע שבועה חמורה כעין של תורה ואם היה מלוה בשטר אין הלוה נאמן וחייב לשלם אחר שישבע המלוה שבועה חמורה שאין זה כתב ידו: {הגה: ודוקא במלוה אבל בפקדון אפילו בשטר פטור במיגו דהוי מצי למימר נאנסו בידי (טור ס''ח):} אם טען הלוה ישבע לי (השליח) שאומר שנאנסו צריך לישבע שבועת השומרים: